Document ID: /roh_data/filtered/fineweb-2-filterrobots_roh.jsonl.gz/19592

Anc mai avant e mai suenter è in resultat stà uschè evident: Passa 90% han acceptà la renconuschientscha, en il chantun da Genevra eran mo 1% encunter. L'entir Surmeir ha vuschà gea senza cuntravusch!
En il Forum empruvain nus da chapir la raschun d'in tal resultat e mirain co che la votaziun è vegnida instradada dals rumantschs en il Grischun e dal cusseglier federal Phlipp Etter, che ha scrit sez l'entir messadi a maun! Pertge è il Rumantsch daventà lezza giada "be" lingua naziunala e pir l'onn 1986 lingua uffiziala? E tge stat scrit en il messadi areguard ils idioms en in temp cura ch'il Rumantsch Grischun n'existiva betg anc?